google/wiki40b huggingface dataset:
Ƥ

Ƥ og ƥ (P med krok) er en bokstav som brukes i en del afrikanske språk, der den representerer en ustemt bilabial implosiv. Minuskelen ble tidligere brukt i det internasjonale fonetiske alfabetet med samme verdi, men har blitt erstattet med [ɓ̥] (tegnet for dens stemte motpart, med en sirkel under som markerer ustemt uttale).
Vestre Høgskeidet

Vestre Høgskeidet er en isbre i Humboldtfjella i Dronning Maud Land. Den ligger mellom Betechtinkjeda i øst og Vindegga i vest.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher, og den ble navngitt Westliches Hochfeld. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.
Dyrskuet

Dyrskuet er en fesjåfestival som arrangeres første helg i september i Lyngdal. Det har tradisjoner tilbake til 1857, men har siden da utviklet seg fra et samlingspunkt for bøndene til et arrangement for alle slags mennesker. Selv om framvisning av dyr og livdyrauksjon er en viktig del av dyrskuet kommer vel så mange for å handle eller gå i tivoli. 
Dyrskuet i Lyngdal eies og drives av Ungdomslaget Lyngdølen, Lyngdal Røde Kors, Lyngdal Skytterlag og Lyngdal Idrettslag.
Parsec

Prefiks

Størrelsen på kulehoper måles i parsec, for eksempel er diameteren av den store kulehop i Herkules (M13) 45 pc. Alle stjerners tilsynelatende størrelsesklasser sammenlignes ved hjelp av deres absolutte størrelsesklasser med standardavstanden 10 parsec.
Avstander i Melkeveien måles i kiloparsec (1 kpc = 1000 parsec eller 3262 lysår). Solen er 8,6 kpc fra sentrum og Melkeveiens radius er 12-15 kpc.
Avstander til galakser og galaksehoper måles i megaparsec (1 Mpc = 1 million parsec eller 3,262 millioner lysår). Nabogalaksen Andromedagalaksen (M31) er 0,77 Mpc fra Melkeveien, Virgohopen ligger 15 Mpc unna og er 3 Mpc i diameter.
Avstander til kvasarer og lengre unna måles i gigaparsec (1 Gpc = 1 milliard parsec eller 3,262 milliarder lysår). Kvasaren 3C273 har avstanden 0,9 Gpc og partikkelhorisonten ligger 14 Gpc unna.

Volumenheter

Solen er alene i sin kubikkparsec (1 pc³ = 2,938 x 10⁴⁰ km³), mens stjernetettheten i kulehoper er på hundre til tusen stjerner per kubikkparsec.
For å bestemme antallet av stjerner i Melkeveien, utvelges volumer i forskjellige retninger. Stjernene telles i disse kubikkiloparsec (1 kpc³ = 1 milliard pc³), og resultatet multipliseres opp; samme prosedyre gjøres med antall kulehoper i Melkeveien.
For å bestemme antallet av galakser i superhoper, utvelges volumer. Galaksene bestemmes og telles i disse kubikkmegaparsec (1 Mpc³ = 1 milliard kpc³), og resultatet multipliseres opp. Det store tomrommet i retning mot Bjørnevokteren måles i Mpc³.
For å bestemme mengden av materie i det observerbare universet, utvelges volumer i forskjellige retninger. Galaksene og kvasarene telles i disse kubikkgigaparsec (1 Gpc³ = 1 milliard Mpc³), og resultatet multipliseres opp.
Nuwara Eliya

Nuwara Eliya er en by i høylandet på Sri Lanka. Siden byen ligger 1 868 meter over havet, er klimaet her mer kjølig enn ved kysten.
Byen er kjent for sin teproduksjon, og det er her mesteparten av teen på Sri Lanka blir høstet. Ved Nuwara Eliya ligger Sri Lankas høyeste fjell, Pidurutalagala som er 2 524 meter høyt.
Selviria

Utseende

Små (ca. 5  millimeter), spinkle, blanke, rødlige gjødselbiller. Hodet er stort og skovlformet uten knøler eller horn, betydelig innsnevret bakerst. Pronotum er rundet, med bredt avsatte sidekanter. Dekkvingene er jevnbrede med fine punktstriper. Beina er ganske spinkle.

Levevis

Forholdsvis lite er kjent om biologien til disse artene. De er funnet mellom kolonier av maur i slekten Solenopsis.

Utbredelse

Arten er utbredt i Brasil.
Borgen Idrettslag (Sarpsborg)

Historikk

Idrettslaget ble stiftet 2. oktober 1927 på Fremtidsborg i tidligere Skjeberg kommune. Der ble det inntegnet 40 medlemmer og lagets første formann var Karl Karlsen.
Laget tilhørte Arbeidernes Idrettsforbund og de ble tidlig en fryktet motstander på fotballbanen. I årene før siste verdenskrig spilte laget seg frem til fire kretsfinaler kl A. Alle endte med tap. Tre ganger for Sprint/Jeløy og en gang for Moss AIL. I Arbeidermesterskapet nådde laget to ganger til semifinalen med tap 2-3 for Jordal i 1932 og med tap 0-1 for Slemmestad i 1933.
I 1934 tapte laget 1-2 for Rapid Moss etter en omkamp i 5.runde. Laget hadde nå fire landslagspillere; O. Navestad med 23 kamper, Erling Hamang med 17, H. Hansen med 8 kamper og A. Hamang med 2. De tre førstnevnte spilte ofte samtidig på landslaget. Det bør også nevnes at det var flere gode terrengløpere som deltok i terrengløp og hevdet seg godt både på krets og i landsammenheng. A. Håkonsen, Ø. Pedersen og B. Karstensen var noen av disse.
Boksing stod også på programmet den første tiden, og Eivind Karlsen fikk 2. premie i kretsmesterskapet i weltervekt i 1933.

Mange tilskuere

I 1964 spilte laget seg frem til 3. runde i NM men tapte 0 – 3 for Skeid. Den gangen møtte ca. 2000 tilskuere opp på Mobakken for å overvære kampen. I 1968 tapte idrettslaget 1-4 for Fredrikstad Fotballklubb i en hjemmekamp på Mobakken idrettsplass hvor det også var over 2000 tilskuere.
Metopotylus

Utbredelse

Slekten er utbredt i Vest- og Sentral-Afrika.
For en neve dollars

Handling

En ensom navnløs rytter (spilt av Clint Eastwood) ankommer den lille mexicanske byen San Miguel nær grensen til Arizona i 1872. Det er dødsstille i byen, men et barn løper tvers over gaten og roper på sin mor. Det er en spent og mystisk stemning, og snart blir det klart at dette skyldes to brutale bander som holder byen i et jerngrep. Joe blir snart innblandet i rivaliseringen og velger å ta opp kampen ved å spille bandene ut mot hverandre.
Arena Fredrikstad

Arena Fredrikstad er en planlagt to-etasjers is-arena, hvor Stjernen Hockey vil spille sine hjemmekamper når banen er ferdig. Arenaen vil ligge på Værste-området i Fredrikstad.
Arkitektur og endelig tall og datoer er ennå ikke fastslått.

Bygg og funksjon

Navnet «Arena Fredrikstad» er ikke endelig, men det har vært arbeidstittelen siden Stjernen lanserte ideen om ny hockeybane i 2011. Ishockey-klubben, som holder til i Stjernehallen, et utdatert og økonomisk belastende anlegg, tok initiativ til arenaen, slik klubben kunne komme ut av en økonomisk krevende situasjon, få en oppsving i en dalende supporterkultur og samle innbyggerne i en ny og moderne storstue.
Bygging av Arena Fredrikstad ble vedtatt i Fredrikstad bystyre i 2016, og byggingen skal i utgangspunktet starte i løpet av 2020 og stå ferdig i 2022, men etter all sannsynlighet vil dette drøye flere år.
Kapasiteten vil være på ca. 4.000 tilskuere, har en prislapp på rundt 600 millioner kroner, og skal inneholde to isflater, som vil være på to forskjellige etasjer. Den ene flaten vil inneholde kamparenaen, mens den andre flaten vil være en treningshall, som vil ta et par hundre mennesker på tribunene. Kamparenaen vil bli stor nok for å arrangere landskamper i både ishockey, innebandy og håndball. Det skal også bedrives kunstløp og det er mulig Arena Fredrikstad vil huse én eller flere curlingbaner.
Gnathocera hirta

Utseende

En middelsstor (gjerne 15-16 millimeter), litt flat, blank, brunlig til grønnlig gullbasse (virker gjerne mest brunlig på sidene og grønn i midten). Kroppen er kledt med fine, nokså lange, oppstående hvite hår. Hodet har to korte horn foran. Beina er brunrøde.

Levevis

Arten er knyttet til høytliggende (montane), fuktige gressenger. De voksne billene finnes gjerne på aksene til ulike gress.

Utbredelse

Arten er utbredt i Sør-Afrika.
Talgjefjorden

Talgjefjorden er en sidefjord til Boknafjorden mellom øykommunene Rennesøy og Finnøy i Rogaland. Det meste av fjorden ligger mellom selve Rennesøy i vest og selve Finnøy i øst. Fjorden har innløp ved Vignesholmene og strekker seg 13 kilometer sørøstover til sundet mellom øyene Talgje, som fjorden er oppkalt etter, og Fogn. På den andre siden av dette sundet ligger Hidlefjorden. Mellom Fogn og Finnøy går Finnøyfjorden nordøstover på sørøstsiden av Finnøy. Mellom Talgje og Rennesøy går Hanasandsundet ned til Brimsefjorden, som ligger på sørsiden av Talgje.
Fra Hanasand på Rennesøy går det ferge til Østabø på Talgje og videre over Talgjefjorden til Ladstein på Finnøy. Fra Finnøy går det ferge til Gjellarvika på Fogn. Fergekaien på Hanasand blir og brukt som avlastingskai for Mortavika når det er for dårlig vær til at fergene kan legge til kai her eller i tilfeller med stor trafikk.
Kinesisk fjellkatt

Taksonomi

Forskerne diskuterer fortsatt om denne katten er en selvstendig art eller en underart av villkatt (F. silvestris). Ifølge Carlos A. Driscoll med flere er den en underart, men i henhold til Kitchener og Rees (2009) er den en selvstendig art. Forskning med DNA antyder at den kan ha oppstått fra asiatisk villkatt. Den er imidlertid fysisk større enn denne.

Beskrivelse

Kinesisk fjellkatt ligner mye på europeisk villkatt. Pelsen er sandfarget med innslag av sort i tuppene på dekkhårene. Buken er blekt utfarget. De horisontale stripene i ansiktet og på leggene er nærmest usynlige. Ørene har sorte tupper. Hodet er bredt og rundt. Halen har sorte ringer ytterst og haletuppen er sort. Voksne dyr veier typisk 6,5–9 kg. Kroppslengden utgjør cirka 69–84 cm og halen måler gjerne 29–41 cm.
Pels av kinesisk fjellkatt ble for første gang samlet for forskningsøyemed av den franske ekspedisjon ledet av prins Henri av Orléans og Gabriel Bonvalot som krysset Sentral-Asia i 1889. Pelsene ble kjøpt på markedsplasser i den kinesiske provins Sichuan. På grunnlag av disse pelsene ble arten vitenskapelig beskrevet i av den franske zoologen Alphonse Milne-Edwards i 1892. De benyttede felleksemplarene befinner seg i dag i Muséum national d'histoire naturelle i Paris.

Utbredelse

Den kinesiske fjellkatten, i Kina kalt Huāngmòmāo (荒漠貓), er utbredt på det tibetanske platået i vestlige strøk av Kina, der den trives i høyder mellom 2 500 og 5 000 moh. Det er også kjent at denne underarten holder til på grensen mot Taklamakanørkenen, men den ferdes normalt ikke i ørkenen. Lite er kjent omkring økologien og trusselbildet, men den regnes som sjelden. IUCN oppfører katten som sårbar og bestanden som synkende.
Abdullah II av Jordan

Bakgrunn

Abdullah har studert ved militærakademier i Storbritannia og USA. Da han var 18 år sluttet han seg til et britisk regiment. Før han ble konge var han general i de væpnede styrkene i Jordan. Han har også studert statsvitenskap. 
Før kong Hussains død var han tronarving til 1965, hvoretter Hussain utnevnte sin bror, Hassan, til tronarving.

Konge

Kort tid før Hussains død ble Abdullah igjen innsatt som tronarving ved det at faren endret sitt testamente. Den 7. februar 1999 ble han innsatt som konge.
Politisk har han fortsatt faren Husseins linje med å søke å opprettholde gode relasjoner til USA og øvrige vestlige land. I 2004 tok han initiativ til Ammanbudskapet; et dokument som hadde til hensikt å definere hva tradisjonell islam står fork og hvilke gjerninger som er representative for islam. 
Som konge av Jordan og overhode for den hasjimittiske slekt er han høyeste beskytter av de muslimske helligdommer i Jerusalem, blant annet Klippemoskeen.
Abdullah II er gift med dronning Rania. De har fire barn: kronprins Hussein (født 1994), prinsesse Iman (født 1996), prinsesse Salma (født 2000) og prins Hashem (født 2005).
Abdullah har flere søsken og halvsøsken (ettersom hans far var gift flere ganger). En av hans halvsøstre er gift med Mohammed bin Rashid Al Maktoum, emir av Dubai.
Kong Abdullah ble i 2000 tildelt storkors av St. Olavs Orden.
Andrew Henry

Entreprenør i Saint Louis

Andrew Henry flyttet Nashville som ung mann og så til Ste. Genevieve i det som senere ble Missouri allerede innen det var blitt amerikansk ved Louisianakjøpet i 1803. Dette sted ligger tett ved Saint Louis, der han ble engasjert i forretningslivet. Der ble han deleier i blygruvene nær dagens Potosi. 
Missouri Fur Company: I 1809 opprettet han sammen med Manuel Lisa, Jean Pierre Chouteau og William Clark pelshandelsselskapet Missouri Fur Company. 
Andrew Henry ledet en av selskapets ekspedisjoner til Three Forks i nåværende Montana. Der ledet han i 1810 byggingen av et handelsfaktori som ble oppkalt etter ham selv - Fort Henry. Det måtte snart oppgis. I 1811 oppdaget han også Henry's Lake. Under den samme ekspedisjon bygde han nok en stasjon (også kalt Fort Henry, ved Henry's Fork ved Snake River, nær dagens Saint Anthony i Idaho. 
Under sin tid i fjellene ble Henry og selskapet motarbeidet svartfotindianerne, og han vendte i 1812 tilbake til St. Louis. Da 1812-krigen brøt ut ble Henry major i militsen.
I 1818 giftet Andrew Henry seg med Mary Flemming, datter av en annen av eierne av blygruven. Mary Flemming var franskfødt, og betydelig yngre enn Henry; de fikk fire barn.

Rocky Mountain Fur Company

I 1822 opprettet han og William Henry Ashley et nytt pelsforetak, Rocky Mountain Fur Company. Henry ledet en pelshandelsekspedidjon med 150 mann oppover Missouri og nådde munningen av Yellowstone River; der bygde man et nytt handelsfaktori, også det kalt Fort Henry. Arikarakrigen gjorde at selskapets strategi ble endret, og man oppgav Missourielven som transportled. 
I 1824, etter en innbringende sesong men med mange risikofylte hendelser, forlot Henry Missouri Fur Company. I 1826 solgte han og Ashley Rocky Mountain Fur Company til William Sublette og Jedediah Smith. Han gikk tilbake til gruvenæringen og døde i 1832.
Reptilhold i Norge

Reptiler er svært populære kjæledyr rundt om i hele verden. Fra 1977 til 2017 var det ulovlig å ha reptiler som kjæledyr i Norge.

Lovverk

Mattilsynet har etter forespørsel fra Landbruks- og matdepartementet om oppfølging av St.meld. 12 (2002–2003) om dyrehold og dyrevelferd i Norge, utarbeidet en rapport angående endring i loven på privat hold av reptiler i Norge.
Lovverket er regulert av lov om dyrevelferd, som erstattet lov om dyrevern.
Forskrift av 20. november 1976 forbyr at «alle eksotiske dyr innføres, omsettes eller holdes som husdyr, selvskapsdyr eller i fangeskap på annen måte».
Fra 15. august 2017 ble det lovlig med 18 forskjellige arter reptiler og øgler i Norge.

Sykdom og veterinærer

I et intervju med et fåtall veterinærer, som ble gjennomført høsten 2013, sa et flertall at de ikke vil melde fra om ulovlig hold av reptiler.
Ved å lovliggjøre reptilhold vil veterinærene bli nødt til å lære seg mer om behandling av slike dyr. Veterinærer er pliktige til å behandle dem, men det er en utfordring å gi en fullgod behandling til et dyr man ikke har lært spesielt mye om. Norsk Herpetologisk forening har utarbeidet en liste med dyrleger i landet som behandler herptiler.

Omfang og innførsel i Norge

Opinion gjennomførte i 2001 en spørreundersøkelse i forbindelse med Stortingsmeldingen om dyrehold og dyrevelferd. Her ble antallet krypdyr som er holdt som hobbydyr anslått til å omfatte 11 000. Det er rundt 1 000 dyr som blir holdt lovlig gjennom dispensasjonsordningen hjemlet i forskriften.
Norges Zoohandleres Bransjeforening har på bakgrunn av omsetning av utstyr og mat til hold av reptiler og amfibier anslått antall individer i Norge til å dreie seg om rundt 100 000. Tallet har senere blitt bekreftet av blant annet NHF og brukere av nettfora for reptiler, som har konkludert med at tallet til NZB i alle fall ikke er for høyt.
Enkelte informanter mener at så mye som 75 % av ulovlige dyr i Norge stammer fra norsk oppdrett.
NINAs rapport oppgir, basert på innspill fra ulike informasjonskilder, at antall individer av artene på DNs artsliste som det finnes i Norge er rundt 35 000 slanger, 25 000 øgler, 15 000 skilpadder og 1 500 amfibier. Dette gir gjennomsnittlig 75 000 individer fra DNs artsliste. Ifølge informantene utgjør kornsnok, kongepyton, øglene leopardgekko og skjeggagam og gresk landskilpadde rundt 75 % av alle individene av reptiler og amfibier som finnes i landet. Amfibier utgjør kun en liten del av det samlede anslaget over antall dyr. Et øvre anslag er på ca. 140 000 individer. Dette er høyeste verdi for alle arter som ble oppgitt av informantene. I tillegg kommer individene av arter som ikke står på DNs artsliste.
Ut fra anslagene de ulike informasjonskildene ga på både DNs artsliste og på andre arter, kan det dreie seg om et samlet antall på rundt 80 000 individer reptiler og amfibier. Dette med utgangspunkt i et øvre anslag på 150 000 individer og et nedre anslag på rundt 65 000.
Matador (TV-serie)

Handling

Serien følger livet i en dansk provinsby i perioden 1929-1947. Hovedpersonen Mads Andersen-Skjern kommer i 1929 som handelsreisende til den søvnige kjøpstad Korsbæk. Han oppfatter raskt at byens næringsliv er i ferd med å stagnere og starter en manufakturforretning som utkonkurrer byens hittil eneste forretning av sitt slag, Damernes Magasin. 
I begynnelsen møter Mads Skjern passiv motstand fra byens fine, gamle familier, primært familien Varnæs. Bankdirektør Hans Christian Varnæs nekter, i et forsøk på å beskytte sin venn Albert Arnesen, som eier Damernes Magasin, å låne startkapital til Skjern. Men Mads har andre ressurser og har medvind grunnet skarp og kompetent forretningsdrift.
Rundt denne hovedhistorien følger vi livet hos høy og lav i Korsbæk. Det er grisehandleren Oluf Larsen som blir Mads Skjerns svigerfar, bartenderen Boldt, som på Jernbanerestauranten serverer øl og dagens rett til stamgjestene, som utover grisehandleren består av kommunisten Lauritz «Røde» Jensen og maleren Frede «Fede» Hansen. Vi følger tjenestefolkene hos familien Varnæs; den tro kokkepiken Laura og den mer ambisiøse Agnes, som ender med å eie sin egen virksomhet; og blir ansatt hos Skjern. Det er romansen mellom Kristen Skjern og Elisabeth Friis (Varnæs' svigerinne), og inn i alle hus og på tvers av sosiale skiller og fiendskap foretar dr. Hansen sine hjemmebesøk. Dertil en masse biroller som alle har sine egne historier.

Kulturkanonen

Matador er tatt opp i den danske Kulturkanonen.
Christoffer-saken

Christoffer-saken var en barnemishandlingssak, med døden til følge, hvor 8 år gamle Christoffer Kihle Gjerstad (født 18. september 1996, død 2. februar 2005) ble mishandlet og til slutt drept av sin stefar den 2. februar 2005. Etter at saken først ble henlagt ble stefaren etter hvert dømt til 8 års fengsel, mens Christoffers mor ble dømt til 1,5 års betinget fengsel.

Domfellelse av stefaren

Saken ble først henlagt to ganger av politiet før den ble beordret etterforsket av Riksadvokaten. Barnets stefar ble i 2008 dømt i Tønsberg tingrett til seks års ubetinget fengsel for legemsbeskadigelse med døden til følge under særdeles skjerpende omstendigheter. I ankesaken i Agder lagmannsrett ble stefaren i 2009 dømt til åtte års ubetinget fengsel, ett år mer enn aktors påstand. Stefarens anke ble avvist av Høyesteretts ankeutvalg. I oktober 2009 ble stefaren innkalt til soning av dommen i Ringerike fengsel. Christoffers grav har helt siden han ble gravlagt i 2005 blitt skjendet en rekke ganger.

Domfellelse av moren

Etter drapet på Christoffer fikk moren to nye barn med den senere drapsdømte stefaren. I 2012 ble moren fratatt omsorgen for disse barna av barnevernet grunnet omsorgssvikt.
I juni 2011 tok Riksadvokaten ut tiltale mot Christoffers mor for passiv medvirkning til vold med døden til følge. Straffesaken var opprinnelig berammet i Tønsberg tingrett fra 7. desember 2011, men ble utsatt til mars 2012. I retten la kvinnens forsvarer frem som bevis en evnetest gjennomført av barnevernet i forbindelse med omsorgsovertakelsen for de to andre barna, som viste at hun skåret svært lavt på intelligens. I april 2012 ble moren dømt for medvirkning til mishandlingen, til en straff av fengsel i to og et halvt år, og til å betale 250 000 i erstatning til Christoffers far. Dommen ble anket, ankesaken startet 4. februar i Agder lagmannsrett. Christoffers mor ble i Agder lagmannsrett dømt til ett år og seks måneders betinget fengsel, hennes anke over dommen ble avvist av Høyesterett.

Samfunnsmessig betydning

Saken med Christoffer Kihle Gjerstad har fått stor oppmerksomhet i media. Christoffers far, mormor og morfar, og Stine Sofies Stiftelse, har bidratt til at stefaren ble tiltalt og dømt for mishandling med døden til følge, og til at moren ble tiltalt og dømt for medvirkning. Christoffer har blitt beskrevet som «et nasjonalt symbol på systemsvikt og vold mot barn».
Forfatter og journalist Jon Gangdal i samarbeid med Christoffers mormor Ragnhild Gjerstad utgav i 2010 boken Jeg tenker nok du skjønner det sjøl om denne saken.
«Frue som skriver et brev med sin tjenestepike»

Tyverier

«Frue som skriver et brev med sin tjenestepike» ble stjålet fra  Russborough House av væpnede medlemmer av IRA 27. april 1974. Samtidig ble også en Goya, to Gainsborough og tre Rubens stjålet. Tyvene fra IRA brukte skrutrekkere på malerienes lerret for å skjære dem ut av rammene. Imidlertid ble Vermeers maleri samt andre kunstverk funnet igjen åtte dager senere i en hytte i County Cork. 
I 1986 ble «Frue som skriver et brev med sin tjenestepike» stjålet igjen, denne gang av personer som var involvert i organisert kriminalitet i Dublin. Tyvene krevde en løsesum på £ 20 millioner for dette og en rekke andre kunstverker. Pengene ble ikke utbetalt og tyvene manglet selv kontakter eller viten om hvordan kunstverkene kunne omsettes på det internasjonale kunstmarkedet. Vermeers maleri kom til rette i august 1993 ved en utveksling i Antwerpens lufthavn.
Kroneverktøy

Kroneverktøy (engelsk: Punchdown tool, biscuit jacks), også kalt plintetang eller kronetang er et lite verktøy som brukes for å terminere i kontakter av telekommunikasjonstekniker og montører.  Når man har terminert bruker man ofte uttrykket plintet.

Bruksområde

Vanligst bruker man Tvunnet parkabler, men man kan også terminere andre kontakter/kabler med verktøyet. 
Verktøyet har som oftest en saks på ene siden av tangen, som gjør at man klipper av kablene på den ene siden når man terminerer. Dermed er det viktig at man retter saksen i riktig retning, ellers vil man eventuelt ødelegge kabelen, og må dermed flytte på kontakten for å få nok lengde. 

Verktøyet kan også brukes som et feilsøkingsinstrument. Verktøyet kommer ofte med kroker man kan dra ledere med, som dermed er nyttig hvis man f.eks har plintet feil, eller dersom man skal feilsøke i en skjøteboks, og dermed har mange kabler å forholde seg til.
Det kinesiske skomuseum

Det kinesiske skomuseum (kinesisk: 中国古鞋博物馆, pinyin: Zhongguo gu xie bowuguan, eller 中国鞋博物馆 / Zhongguo Xie Bowuguan) er et museum grunnlagt i 1990 i fylket Si i den kinesiske provins Anhui. Den har en samling på 2.000 par tradisjonelle kinesiske sko og over 800 bilder.
Alphonse Areola

Landslaget

Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2.
I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Pardosa aciculifera

Utseende

Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Even If I Started Seeing Rainbows

Even If I Started Seeing Rainbows er et musikkalbum med VÅRIN. Det kom i 2018.
VisFestivalen Västervik 1978

VisFestivalen Västervik 1978 var en samleplate med diverse artister som var med i VisFestivalen i Västervik i 1978. Albumet ble utgitt samme år og artister som var med var Finn Kalvik, Jan Eggum og Tomas Ledin.